Legjislatura në Dakotën e Veriut
Zhvillimi i industrisë së naftës vë në provë traditën e legjislaturës
Dakota e Veriut është një nga katër shtete amerikane me një legjislaturë që mblidhet vetëm një herë në çdo dy vjet. Por, siç njofton korrespondenti i Zërit të Amerikës, Kane Farabaugh, bumi i energjisë në perëndim të këtij shteti - dhe çdo gjë që vjen me të - po sfidon aftësinë e qeverisë për t'iu përgjigjur me shpejtësi ndryshimit të peizazhit mjedisor dhe ekonomik. Një bollëk i vendeve të punës që erdhi nga nxjerrja e naftës në atë që njihet si “Formacioni Kodër” ka sjell shtimin e popullësisë në Williston, të Dakotës Veriore, një qytet në qendër të bumit të naftës. Ky shtim ka detyruar qeveritë shtetërore dhe lokale të plotësojnë me emergjencë kërkesat, përfshi ato për shkollat publike. Inspektorja Viola LaFontaine thotë se po përballet me një fluks të nxënësve të rinj me një buxhet të që nuk e parashikonte këtë rritje. Një mënyrë për të zgjidhur cështjen e fondeve do të ishte përmes legjislaturës së shtetit të Dakotës së Veriut që takohet në kryeqytetin Bismarck. Por shumicën e ditëve të vitit...kjo është pamja që gjen në dhomën e përfaqësuesve të Dakotës së Veriut: bosh dhe qetësi. Ligjvënësit takohen vetëm një here në dy vjet, për një session legjislativ prej 80 ditësh. Dean Bangsund, një shkencëtar në Universitetin shtetëror të Dakotës së Veriut thekson se ndërsa ndryshon teknologjia e shpimit të naftës, dhe hapen më shumë puse, ndryshon edhe situata e zhvillimit të kësaj industrie. Jay Buringrud është drejtor i Shërbimit Ligjor për Legjislaturën Shtetërore të Dakotës Veriore. Ai thotë se shteti e plotëson hendekun mes takimeve duke i dhënë më shumë autoritet komisioneve legjislative dhe guvernatorit të shtetit. Më pare këtë vit, ligjvënësit e parties demokratike në legjislaturën e kontrolluar nga republikanët kërkuan të zgjidhin disa nga këto sfida. Ata i bën thirrje guvernatorit Jack Dalrymple të zhvillojë një session të posacëm legjislativ për të zgjidhur cështjet e fondeve që lidhen me zhvillimin e industrisë së naftës. Kërkesa e tyre u refuzua. Inspektorja e shkollës Viola LaFontaine është një nga këtë njerëz. Zonja LaFontaine do të duhet të presë deri në janar të vitit 2015 të marr ndihmën që kërkon. Atëherë është caktuar takimi i radhës së legjislaturës së Dakotës së Veriut.